ওয়েব ডেস্ক: চিকিত্‍সায় গাফিলতিতে রোগী মৃত্যুর অভিযোগ। রণক্ষেত্র বিপি পোদ্দার হাসপাতাল। হাসপাতালে চড়াও হন রোগীর পরিবার ও প্রতিবেশীরা। হাসপাতালে ঢুকে ভাঙচুরের চেষ্টা হয়। হাসপাতালের নিরাপত্তা রক্ষী ও পুলিসের সঙ্গে খন্ডযুদ্ধ। মাস খানেক ধরে নার্ভের সমস্যায় আক্রান্ত বিজয়কুমার কুর্মীর চিকিত্‍সা চলছিল। বেশকিছুদিন ভেন্টিলেশনে  ছিলেন। প্রায় কুড়ি লক্ষ টাকার কাছাকাছি বিল হয়েছিল হাসপাতালে। ডায়ালিসিসের পর ডায়ালিসিস চলেছে। সকাল আটটা নাগাদ খবর আসে মৃত্যু হয়েছে বিজয় কুমারের। এরপরেই ক্ষুব্ধ রোগীর পরিবার চড়াও হয় হাসপাতালে।